Timgelwit tuffiɣt tesɛa assaɣ ɣer wayen i d-yekkan s beṛṛa n unelmad i d-yettilin s usalel (renforcement) akken ad d-yawi araz « Se sont des renforcements, les feed-back et les récompenses qui alimentent la motivation »12. Deg liḥala-agi, anelmad ixeddem leqdic-ines mačči axaṭar iḥemmel ad t-yexdem, acku yettṛaju araz neɣ asali di tezmilin-ines, neɣ ma yella yugad ad d-yettuɛaqeb, daɣen ma yebɣa ad d-yeddu di lebɣi i yimawlan-is d uselmad-is. « On parle parfois de motivation instrumentale pour signifier que l’activité ou l’objet qui motive n’est qu’un moyen, ou un instrument, pour atteindre autre chose »13, deg liḥala-agi anelmad yettwagley akken ad d-yawi araz neɣ s lxuf n uɛaqeb.